b'\n_START_ARTICLE_\nTullgarnin linna\n_START_PARAGRAPH_\nTullgarnin linna (ruots. Tullgarns slott) sijaitsee S\xc3\xb6dert\xc3\xa4ljen kunnassa ja S\xc3\xb6dermanlandin maakunnassa Ruotsissa. Paikalla on sijainnut my\xc3\xb6s Sture-suvun 1500-luvulla rakennuttama linna, josta on j\xc3\xa4ljell\xc3\xa4 vain kellarin seini\xc3\xa4 ja vaakunakivi. Magnus Julius De la Gardien omistuksessa vanha linna uudistettiin perusteellisesti 1720-luvulla. Linna edustaa uusklassismia._NEWLINE_De la Gardien pojan Ulrik Gustaf De la Gardien oli pakko myyd\xc3\xa4 linna julkisessa huutokaupassa. Ruotsin kuninkaallisten kes\xc3\xa4asuntona se toimi vuodesta 1772 vuoteen 1950. Se toimii edelleen Ruotsin kuninkaallisena linnana. Tullgarnin linna oli kuningas Kustaa V:n suosikkilinna. Kuningas yhdess\xc3\xa4 puolisonsa Victorian kanssa my\xc3\xb6s uudisti linnaa runsaasti otettuaan sen kes\xc3\xa4asunnoksen vuonna 1881._NEWLINE_Linna on avoinna yleis\xc3\xb6lle kes\xc3\xa4isin ja englantilainen puutarha ymp\xc3\xa4rivuotisesti.'